# Zápisnica

**zo zasadnutia Rady školy pri Základnej škole Štefana Senčíka v Starom Tekove konaného dňa 02.03.2023 o 17:30 v priestoroch ZŠ ŠS Starý Tekov**

**Program:**

1. Otvorenie, kontrola uznášaniaschopnosti, schválenie programu
2. Určenie zapisovateľa, overovateľov
3. Správa o výsledkoch hospodárenia školy
4. Hodnotenie výchovno-vzdelávacích výsledkov za I. polrok
5. Projektové aktivity uskutočňované školou
6. Oboznámenie sa s výsledkami prieskumu spokojnosti realizovaného medzi rodičmi a učiteľmi
7. Koncepčný zámer rozvoja školy na 2 roky
8. Odvolanie predsedu RŠ
9. Diskusia, rôzne
10. Uznesenie
11. Záver

**Prítomní:** podľa priloženej prezenčnej listiny

**1. Otvorenie**

Predsedkyňa rady školy Mgr. Zita Nichtová privítala všetkých prítomných na zasadnutí a dala hlasovať za schválenie programu v znení ako bol predložený.

Hlasovanie: Za -7 Proti – 0 Zdržali sa – 0

# 2. Určenie zapisovateľa a overovateľov zápisnice

Zapisovateľ – Eva Šebová

Overovatelia – Eva Horniaková, Michaela Grmanová

# 3. Správa o výsledkoch hospodárenia školy

Riaditeľ základnej školy Mgr. Petr Mészároš oboznámil prítomných so Správou o výsledkoch hospodárenia školy za rok 2021.

Správa o výsledkoch hospodárenia školy bola prerokovaná a vzatá na vedomie členmi RŠ. Uvedené bolo schválené všetkými prítomnými členmi RŠ.

Hlasovanie: Za -7 Proti – 0 Zdržali sa – 0

**4. Hodnotenie výchovno-vzdelávacích výsledkov za I. polrok**

Riaditeľ základnej školy Mgr. Petr Mészároš oboznámil prítomných o výchovno-vzdelávacích výsledkoch za I. polrok, o dôvode prerušenia vyučovacieho procesu kvôli vysokej chorobnosti žiakov, o prospechu žiakov a o úspechoch žiakov zo súťaží a olympiád z biológie, matematiky, anglického jazyka, Šaliansky Maťko.

# 5. Projektové aktivity uskutočňované školou

Riaditeľ základnej školy Mgr. Petr Mészároš informoval členov RŠ o projektových aktivitách uskutočňovaných školou:

* **Národný projekt pomáhajúcej profesie v edukácii detí a žiakov II**. – inkuzívny tím 2 asistentky a 1 špeciálny pedagóg
* **ZSE – Slnečné strechy** – fotofoltaika – projekt ešte nie je schválený
* **Sadovo** – enviromentálny kontext- výsadba stromov a skrášlenie okolia školy – čaká sa na vyjadrenie
* **Projekt OUT** – presunutie výučby von – projekt bol vyhodnotený ako neúspešný
* **Projekt odpad dopad** – žiaci zbierajú elektroodpad
* P. Horniaková ponúkla pomoc detského zastupiteľstva
* **Projekt cez Ministerstvo dopravy – Stojisko na bicykle** – vyhodnotený ako neúspešný
* Tento projekt skúsi základná škola zrealizovať z vlastných finančných prostriedkov
* **Projekt Schools United** – raz za rok si deti môžu objednať mikiny, tričká a šiltovky s logom školy
* **Dajme spolu gól**
* **Detská atletika**
* **Po škole s Donald cupom**
* **Projekt sme v tom spolu** – spoločne s fyzioterapeutkou zdravé sedenie detí

# 6. Oboznámenie sa s výsledkami prieskumu spokojnosti realizovaného medzi rodičmi a učiteľmi

Mgr. Petr Mészároš informoval prítomných členov RŠ o realizácii prieskumu spokojnosti medzi rodičmi a učiteľmi, ktorý sa konal od 31.05. – 15.06.2022 cez Edupage. Hodnotenia rodičov, boli prevažne pozitívne, ale prieskumu sa zúčastnilo cca 35 rodičov zo 198.

* Ing. Ingrid Melicherová sa informovala, prečo sa tak málo rodičov zapojilo do ankety, či tam nebola obava rodičov z dostatočnej anonymity, prípadne či sa nezváži iná forma uskutočnenia prieskumu
* Mgr. Petr Mészároš odpovedal, že rodičia boli o prieskume dostatočne informovaní, že im bolo vysvetlené, že dotazník je anonymný a nízka účasť rodičov, bola zrejme z ľahostajnosti rodičov

Členovia RŠ odporučili riaditeľovi Mgr. Petrovi Mészárošovi, aby na najbližšom rodičovskom združení triedni učitelia informovali rodičov o realizácii prieskumu spokojnosti, aby ich vyzvali na zapojenie sa v čo najväčšej účasti do tohto prieskumu. Ďalej členovia RŠ žiadajú o spoluprácu pri tvorbe dotazníka prieskumu spokojnosti.

# 7. Koncepčný zámer rozvoja školy na 2 roky

Mgr. Petr Mészároš informoval prítomných členov RŠ o Koncepčnom zámere rozvoja školy na 2 roky:

* **Inovovanie školského vzdelávacieho systému** – do roku 2026
* **Rozvíjanie ľudových tradícií** – dni kroja, rôzne akcie, vianočné a veľkonočné zvyky, vianočná akadémia
* **Informačná gramotnosť** – pravidelné dopĺňanie informačných technológií, edukačných aplikácií, apr. Alfbook
* **Zvýšenie záujmu o životné prostredie** – škola je dobre vybavená aj nastavená, prebieha separovanie odpadu, pripomína sa Deň vody, Deň Zeme
* **Jazykové zručnosti** – upevňovanie a rozvíjanie, rozširovanie o konverzáciu v anglickom jazyku, zapájanie sa do rôznych programov, nemecký jazyk zatiaľ v 1 triede, plán zaviesť metódu Clil
* **Inkluzívny tím** – asistentky + špeciálny pedagóg, v budúcnosti možnosť školského psychológa
* **Personálna oblasť** – plán osobnostného rozvoja, doplnkové vzdelávanie
* **Materiálno – technické zabezpečenie** – dlhodobé, zatiaľ nesplnené ciele, ak vyjdú projekty: plán vybudovať jazykovú učebňu, ekoučebňu vonku, vytvoriť efektívne prostredie v areály povrch školského dvora, podkrovie školy – ateliér a učebne
* **Zrealizovať systém otvorenej školy** – realizovať dni otvorených dverí – najbližší termín 27.03.2023
* **Hudobná škola Adagio**
* **Spolupráca s Radou rodičov** pri odmeňovaní žiakov, doprava žiakov na výlety
* Pripomienka Ing. Ingrid Melicherovej naučiť deti bezpečnosti pri práci na internete, poučiť deti v oblasti kyberšikany v rámci edukácie, formou besied, prednášok
* Mgr. Petr Mészároš odpovedal, že pedagógovia sa v škole venujú deťom aj v tejto oblasti, deti mali aj výchovný koncert na túto tému, besedu v Juniore, robil sa online program v období Covidu

# 8. Odvolanie predsedu RŠ

Členka RŠ pani Martina Číkošová na predchádzajúcom zasadnutí RŠ navrhla zaradiť bod na odvolanie predsedkyne RŠ Mgr. Zity Nichtovej. Mgr. Zita Nichtová sa spýtala, aké dôvody majú členovia RŠ na jej odvolanie. Po vzájomnej diskusii členovia RŠ nenašli dôvody k odvolaniu predsedkyne RŠ Mgr. Zity Nichtovej.

# 9. Rôzne, diskusia

* Pani Eva Horniaková sa informovala, prečo sa nikto z pedagógov nezúčastnil na Valentínskej zábave organizovanej Radou rodičov. Riaditeľ Mgr. Petr Mészároš odpovedal, že účasť na zábave bola dobrovoľná a on nemôže nikoho nútiť, aby sa zábavy zúčastnil.
* Pani Eva Horniaková ďalej predniesla podnet od rodičov, prečo pedagógovia neposielajú žiakom domáce úlohy, prípadne pracovné listy cez Edupage, čo by pomohlo hlavne chorým deťom, ktoré v tom čase nechodia do školy. Mgr. Petr Mészároš odpovedal, že učitelia nestíhajú posielať úlohy a pracovné listy cez edupage všetkým žiakom. Mgr. Zita Nichtová zareagovala, že na porade nebolo povedané, že to učitelia majú robiť povinne, robia to dobrovoľne. Pani Eva Horniaková odpovedala, že úlohy môžu zadávať počas práce na doma a vyzvala Mgr. Petra Mészároša, aby na pedagogickej porade nariadil učiteľom zadávanie úloh a pracovných listov na edupage.

# 10. Uznesenia

Na zasadnutí RŠ pri ZŠ ŠS v Starom Tekove boli prijaté nasledovné uznesenia:

Rada školy pri ZŠ ŠS v Starom Tekove **určuje :**

1. Overovateľov zápisnice – Michaelu Grmanovú, Evu Horniakovú

Rada školy pri ZŠ ŠS v Starom Tekov **schvaľuje**:

1. Program v znení ako bol predložený.

Rada školy pri ZŠ ŠS v Starom Tekove **berie na vedomie:**

1. Správu o výsledkoch hospodárenia školy.

Rada školy pri ZŠ ŠS v Starom Tekove **odporúča riaditeľovi Mgr. Petrovi Mészárošovi:**

1. Prerokovať na pedagogickej porade zadávanie úloh a učebných materiálov pre žiakov cez Edupage.
2. Prerokovať na pedagogickej porade realizáciu ranných kruhov vo všetkých triedach.
3. Členovia RŠ žiadajú o spoluprácu pri tvorbe Dotazníka na prieskum spokojnosti.
4. Zverejniť Správu o výsledkoch hospodárenia.

# 11.Záver

Predsedkyňa RŠ ukončila zasadnutie RŠ.

Zapisovateľ: Eva Šebová ........................................................

Overovatelia zápisnice:

Michaela Grmanová .......................................................

Eva Horniaková .......................................................

V Starom Tekove dňa 9.3. 2023